|  |
| --- |
|  hr)bj-sa.gifOPĆINSKI GLASNIKSlužbeno glasilo Općine Šandrovac |
| **Izlazi prema potrebi** | **Šandrovac, 23.05.2022.** | **GODINA 2022.****BROJ 3** |

**OPĆINSKI GLASNIK OPĆINE ŠANDROVAC BROJ 3/2022**

**SADRŽAJ**

**ODLUKE OPĆINSKOG VIJEĆA OPĆINE ŠANDROVAC**

1. Odluka o davanju kapitalne pomoći trgovačkom društvu Šandroprom d.o.o. Šandrovac za nabavu osnovnog sredstva

**ODLUKE OPĆINSKOG NAČELNIKA OPĆINE ŠANDROVAC**

1. Suglasnosti na cjenik za javne usluge sakupljanja komunalnog otpada na području Općine Šandrovac
2. Očitovanje o provjeri usklađenosti cjenika za javne usluge sakupljanja komunalnog otpada na području Općine Šandrovac sa Zakonom o gospodarenju otpadom

Na temelju članka 34. Statuta Općine Šandrovac („Općinski glasnik Općine Šandrovac“ 1/2021, 6/2021) Općinsko vijeće Općine Šandrovac na svojoj 8. telefonskoj sjednici održanoj dana 02.05.2022. godine donosi

**ODLUKU**

**o davanju kapitalne pomoći trgovačkom društvu**

 **Šandroprom d.o.o. Šandrovac za nabavu osnovnog sredstva**

**Članak 1.**

Trgovačkom društvu Šandroprom d.o.o. Šandrovac, Bjelovarska bb, 43227 Šandrovac, OIB: 30730793911, koje je u 100% vlasništvu Općine Šandrovac, odobrava se kapitalna pomoć u iznosu od 53.860,00 kuna, za nabavu osnovnog sredstva malčer GL 1DSE 120.

**Članak 2.**

Odobrena kapitalna pomoć uplatiti će se na žiro račun trgovačkog društva Šandroprom d.o.o. Šandrovac broj IBAN: HR3924020061100284391.

Šandroprom d.o.o. Šandrovac dužan je izvijestiti Općinsko vijeće Općine Šandrovac o izvršenim aktivnostima i namjenskom trošenju sredstava.

**Članak 3.**

Sredstva za provedbu ove Odluke osigurat će se u Proračunu Općine Šandrovac za 2022. godinu, konto 351 – Subvencije trgovačkim društvima u javnom sektoru, stavka 35121 subvencije Šandroprom.

**Članak 4.**

Ova Odluka stupa na snagu danom donošenja a objaviti će se u „Općinskom glasniku Općine Šandrovac“.

 **OPĆINSKO VIJEĆE OPĆINE ŠANDROVAC**

**KLASA: 402-01/22-01/1**

**URBROJ:2103-15-01-22-1**

**U Šandrovcu, 02.05.2022.**

 Predsjednik općinskog vijeća

 Tomislav Fleković, v.r.

Na temelju članka 77. stavak 5. Zakona o gospodarenju otpadom ("Narodne novine", broj 84/21) i članka 58. stavka 1. točke 37. Statuta Općine Šandrovac ("Općinski glasnik Općine Šandrovac" broj 1/2021, 6/2021), uz pozitivno mišljenje Savjeta za zaštitu potrošača javnih usluga (KLASA:024-01/22-04/1, URBROJ:2103-15-04-22-3 od 20. svibnja 2022. godine) te uz Očitovanje o provjeri usklađenosti cjenika za javne usluge sakupljanja komunalnog otpada na području Općine Šandrovac sa Zakonom o gospodarenju otpadom (KLASA: 363-01/22-03/2, URBROJ:2103-15-03-22-3 od 23. svibnja 2022.) Općinski načelnik Općine Šandrovac dana 23.05.2022. godine donio je sljedeću

**SUGLASNOST**

 **na cjenik za javne usluge sakupljanja komunalnog otpada**

**na području Općine Šandrovac**

**Članak 1.**

KOMUNALAC društvo s ograničenom odgovornošću iz Bjelovara, Ferde Livadića 14 A, OIB: 2796240486 daje se suglasnost na cjenik za javne usluge sakupljanja komunalnog otpada na području Općine Šandrovac, sa početkom primjene od 1.07.2022. godine.

**Članak 2.**

Prijedlog cjenika iz članka 1. ove Odluke sastavni je dio ove Odluke.

**Članak 3.**

Ova Odluka stupa na snagu donošenja, a objaviti će se u "Općinskom glasniku Općine Šandrovac“.

**OPĆINSKI NAČELNIK OPĆINE ŠANDROVAC**

**KLASA: 363-01/22-03/2**

**URBROJ:2103-15-03-22-4**

**U Šandrovcu, 23. svibnja 2022.**

 Općinski načelnik općine Šandrovac

 *Dario Halauš, struč.spec.ing.agr.v.r.*

Na temelju članka 77. stavak 9. Zakona o gospodarenju otpadom ("Narodne novine", broj 84/21 – dalje: Zakon) i članka 58. stavka 1. točke 37. Statuta Općine Šandrovac ("Općinski glasnik Općine Šandrovac" broj 1/2021, 6/2021), Općinski načelnik Općine Šandrovac dana 23.05.2022. godine daje

**OČITOVANJE**

 **o provjeri usklađenosti cjenika za javne usluge sakupljanja komunalnog otpada**

**na području Općine Šandrovac sa Zakonom o gospodarenju otpadom**

**Članak 1.**

temeljem obveze iz članka 77. stavak 9. Zakona o gospodarenju otpadom ("Narodne novine", broj 84/21) izjavljujemo da smo po provedenoj provjeri utvrdili sa je Prijedlog cjenika za javne usluge sakupljanja komunalnog otpada na području Općine Šandrovac koji je izradio KOMUNALAC društvo s ograničenom odgovornošću iz Bjelovara, Ferde Livadića 14 A, OIB: 2796240486 u skladu sa Zakonom te da predložene cijene potiču korisnika usluge da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada te da, kad je to primjenjivo, kompostira biootpad.

**OPĆINSKI NAČELNIK OPĆINE ŠANDROVAC**

**KLASA: 363-01/22-03/2**

**URBROJ:2103-15-03-22-3**

**U Šandrovcu, 23. svibnja 2022.**

 Općinski načelnik općine Šandrovac

 *Dario Halauš, struč.spec.ing.agr.v.r.*

Za izdavača: DARIO HALAUŠ, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel